— 20 — 



Genus Aheriae Hochst. et Trimeriae Harv. e cha- 

 racteribus affine, sed praeter notas expositas etiam 

 habitu, qui fere potius ProcJciae, diversum. 



J. polycarpa. Arbor vasta. Folia subcordata 5-nervia 

 serrata. Racemi terminales et ex axillis summis orti, 

 longissimi, compositi. Flores in familia majusculi, lu- 

 tescentes, g quam § majores. Baccae aurantiacae nu- 

 merosissimae, pisi maximi diametro. 



Sponte crescit in insula Kiusiu, v. gr. ad pedem 

 montis Hikosan. Plantata in Nippon, v. gr. in hortis 

 Yedo, in pago Fudsi-ssawa non procul a Fudsi-yama. 



Disantlius n. gen. 

 Hamamelidaceae. 



Flores hermaphroditi, in capitulo bifloro sessiles, 

 oppositi, basi bracteis brevissimis obvallati. Calyx im- 

 bricatus 5-partitus, laciniis ovatis obtusis hyalinis, la- 

 titudine inaequalibus, in flore revolutis. Petala 5, aesti- 

 vatione involuta, e latiore basi longe angusteque flabel- 

 lata, stellatim patentia. Stamina 5, leviter perigyna, e 

 fauce vix exserta, antherarum loculis apice confluenti- 

 . -n \^. bus, virgineis introrsis, demum terminalibus sursum 

 ^'^h spectantibus, valvis binis persistentibus longitudinali- 

 bus, filamento dorso prope apicem inserto. Ovarium 

 subsuperum compressum, in stylos duos erectos atte- 

 nuatum stigmatibus punctiformibus, biloculare, loculis 

 subquinqueovulatis, ovulis e placenta prope apiccm 

 dissepimenti locata pendulis. Capsula bilocularis locu- 

 licida, endocarpio cartilagineo ab exocarpio soluto. 

 Semina in loculo sub 4 vel 5 inaequalia angulata lu- 

 cida, paucissimis evolutis (omnia visa inania). 



Genus ob flores binatos Disanthus dictum , floribus 



